কনরাড ৎসুজে
কনরাড ৎসুজে () (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তাঁর সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ। 
জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না।
জন ভিনসেন্ট আটানসফ
জন ভিনসেন্ট আটানসফ (অক্টোবর ৪, ১৯০৩ - জুন ১৫, ১৯৯৫) ছিলেন বুলগেরীয় বংশোদ্ভুত একজন মার্কিন পদার্থবিদ। ১৯৭৩ সালের "হানিওয়েল ব. স্পেরি র‌্যান্ড" মামলার সিদ্ধান্তে তাঁকে সর্বপ্রথম স্বয়ংক্রিয় ইলেকট্রনিক ডিজিটাল কম্পিউটার এর উদ্ভাবক হিসাবে ঘোষণা করা হয়। এই কম্পিউটারটি ছিল একটি সীমাবদ্ধ যন্ত্র যেটি প্রোগ্রাম করা যেত না। এটি পরবর্তিতে আটানসফ-বেরি কম্পিউটার নামে পরিচিতি পায়।